				|

		52013PC0276

			Pasiūlymas TARYBOS SPRENDIMAS dėl pozicijos, kurios laikytis Europos Sąjungos vardu dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis (1975 m. TIR konvencija) /* COM/2013/0276 final - 2013/0148 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
1.1.        Pasiūlymo pagrindas ir
tikslai
Tarybos reglamentu (EEB) Nr. 2112/78
Europos ekonominės bendrijos vardu buvo patvirtinta 1975 m.
lapkričio 14 d. Muitinės konvencija dėl tarptautinio
krovinių gabenimo su TIR knygelėmis (TIR konvencija). Sąjungoje
Konvencija įsigaliojo 1983 m. birželio 20 d.
Siūlomu sprendimu siekiama, kad, atlikus
ES vidaus procedūras, Sąjunga priimtų naujausius TIR konvencijos
pakeitimus, kuriems pritarė Jungtinių Tautų Europos ekonominės
komisijos (JT EEK) su transportu susijusių muitinės klausimų
darbo grupė ir kuriuos priėmė TIR konvencijos (1975 m.)
administracinis komitetas.
2012 m. liepos 5 d. Administracinis
komitetas pagal Konvencijos 59 straipsnio 1 ir 2 dalių nuostatas Generaliniam
Sekretoriatui perdavė Konvencijos 6 straipsnio 2a dalies ir Konvencijos 9
priedo teksto pakeitimų, priimtų jo 53-iojoje sesijoje Ženevoje
2012 m. vasario 9 d., pasiūlymus. Liepos 10 d.
Generalinis Sekretoriatas, Konvencijos depozitaras, išleido pranešimą
C.N.358.2012.TREATIES, kad jei nei viena iš Susitariančiųjų
Šalių iki 2013 m. liepos 10 d. nepraneš prieštaraujanti
pakeitimų pasiūlymams, tie pasiūlymai įsigalios
2013 m. spalio 10 d.
1.2.        Bendrosios aplinkybės
TIR konvencijoje, kurią administruoja Ženevoje
įsikūrusi JT EEK, nustatyta muitinės tranzito
procedūra, taikoma tarptautiniam krovinių gabenimui kelių
transportu. Gabenant prekes, kurioms muitų ir mokesčių taikymas
yra sustabdytas, pagal Konvenciją galima kirsti tarptautines sienas
pakeliui muitinei taikant tik minimalius intervencinius veiksmus. Taikant TIR
sistemą mažėja įprastinių kliūčių
tarptautiniam prekių gabenimui – taip skatinama tarptautinės prekybos
plėtra. Dėl šios sistemos mažėja gabenimo tranzitu vėlavimo
atvejų, todėl sutaupoma daug transporto išlaidų. Svarbiausias
sistemos privalumas – TIR konvencija suteikia galimybę, naudojantis
tarptautine garantijų grandine, palyginti paprastai naudotis reikiamomis
garantijomis.
JT EEK su transportu susijusių
muitinės klausimų darbo grupė sutarė, kad reikalingi kai
kurie TIR konvencijos pakeitimai. Pakeitimai yra susiję su TIR konvencijos
6 straipsnio daliniu pakeitimu, kad į TIR konvencijos 9 priedą
būtų įrašyta nauja III dalis, kuria būtų nustatytos
sąlygos ir reikalavimai, kurių turi laikytis tarptautinė
organizacija, kuriai suteiktas leidimas prisiimti atsakomybę už
veiksmingą tarptautinių garantijų sistemos organizavimą ir
efektyvų veikimą, taip pat spausdinti ir platinti TIR knygeles. Ši
tarptautinė organizacija šiuo metu yra Tarptautinio kelių transporto
sąjunga (IRU).
Nauja 9 priedo III dalis papildys tikslus,
nustatytus 9 priede, kuriuo reguliuojama privačiojo sektoriaus teisė
taikyti TIR procedūrą ir kuriuo jau reguliuojamas leidimas
nacionalinėms asociacijoms išduoti TIR knygeles, taip pat leidimas
fiziniams ir juridiniams asmenims naudoti TIR knygeles.
1.3.        Pasiūlymo srityje
galiojančios nuostatos
TIR konvencijos 6 straipsnis ir 6 straipsnio
2a dalies aiškinamosios pastabos.
1.4.        Derėjimas su kitomis
Europos Sąjungos politikos sritimis ir tikslais
Siūlomas sprendimas atitinka
bendrąją prekybos ir transporto politiką. Pagal TIR
sistemą, kuria palengvinamos kelių transporto sąlygos, prekes
galima gabenti per 68 Susitariančiąsias Šalis muitinių administracijoms
atliekant minimalius intervencinius veiksmus, taip pat TIR sistema suteikia
galimybę, naudojantis tarptautine garantijų grandine, palyginti
paprastai naudotis reikiamomis garantijomis. TIR konvencija atliktas
supaprastinimas atitinka persvarstytą Lisabonos strategiją.
2.           KONSULTACIJOS SU SUINTERESUOTOSIOMIS
ŠALIMIS IR POVEIKIO VERTINIMAS
2.1.        Konsultacijos su
suinteresuotosiomis šalimis
Konsultacijų metodai, pagrindiniai
tiksliniai sektoriai ir bendras respondentų apibūdinimas
Dėl pasiūlymo konsultuotasi su
Tarptautinio kelių transporto sąjunga. Šios konsultacijos vyko per
Muitinės teisės aktų komiteto (koordinavimas, Ženeva)
posėdžius ir JT EEK su transportu susijusių muitinės
klausimų darbo grupės sesijas.
Atsakymų santrauka ir kaip į
juos atsižvelgta
Palanki nuomonė.
2.2.        Tiriamųjų
duomenų rinkimas ir naudojimas
Nepriklausomo tyrimo neprireikė.
2.3.        Poveikio vertinimas
Siūlomi pakeitimai nekeičia TIR
konvencijos 9 priedo esmės. Tačiau jo tikslas būtų
papildytas įrašius naują III dalį ir aiškiai apibrėžus
visų TIR sistemos dalyvių funkcijas ir pareigas, siekiant sistemos
valdymo skaidrumo. Be to, tarptautinė organizacija dabar vykdo esmines
funkcijas TIR sistemoje, todėl TIR konvencijoje reikėtų aiškiai
apibrėžti šią organizaciją ir paaiškinti, kaip reikėtų
taikyti leidimo suteikimo šiai organizacijai procedūrą. Į TIR
konvencijos teisinį tekstą įrašius šias sąlygas ir
reikalavimus, rašytinio JT EEK ir tarptautinės organizacijos susitarimo
tekstas taptų paprastesnis pagal Aiškinamąją pastabą
Nr. 0.6.2 bis 2.
3.           TEISINIAI PASIŪLYMO ASPEKTAI
3.1.        Siūlomų
veiksmų santrauka
Siūlomu sprendimu nustatoma pozicija,
kurios turi laikytis Sąjunga dėl pasiūlymo iš dalies keisti
Muitinės konvenciją dėl tarptautinio krovinių gabenimo su
TIR knygelėmis.
3.2.        Teisinis pagrindas
Sutarties dėl Europos Sąjungos
veikimo 207 straipsnis ir 218 straipsnio 9 dalis.
3.3.        Subsidiarumo principas
Pasiūlymas priklauso išimtinei Europos
Sąjungos kompetencijai (bendra prekybos politika), todėl jo nereikia
nagrinėti subsidiarumo principo atžvilgiu (Sutarties dėl Europos
Sąjungos veikimo 5 straipsnio 3 dalis).
Pasiūlytiems pakeitimams preliminariai
pritarė JT EEK su transportu susijusių muitinės klausimų
darbo grupė ir TIR konvencijos administracinis komitetas.
3.4.        Proporcingumo principas
Pasiūlymas atitinka proporcingumo
principą. Juo remiantis galima padaryti tarptautinio susitarimo, kuris
atitinka proporcingumo principą, pakeitimą.
3.5.        Pasirinkta priemonė
Siūloma priemonė – sprendimas.
Tarptautiniai susitarimai ir tokių
susitarimų pakeitimai į Sąjungos teisės aktų sistemą
paprastai įtraukiami priimant sprendimą.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2013/0148 (NLE)
Pasiūlymas
TARYBOS SPRENDIMAS
dėl pozicijos, kurios laikytis Europos
Sąjungos vardu dėl pasiūlymo iš dalies keisti Muitinės
konvenciją dėl tarptautinio krovinių gabenimo su TIR
knygelėmis (1975 m. TIR konvencija)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 207 straipsnį
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       1978 m. liepos
25 d. Tarybos reglamentu (EEB) Nr. 2112/78 Sąjungos vardu buvo
patvirtinta 1975 m. lapkričio 14 d. Muitinės konvencija
dėl tarptautinio krovinių gabenimo su TIR knygelėmis (TIR
konvencija)[1], įsigaliojusi Sąjungoje 1983 m. birželio
20 d.[2];
(2)       suvestinė
TIR konvencijos versija paskelbta 2009 m. gegužės 28 d. Tarybos
sprendimo 2009/477/EB priede[3];
sprendime nustatyta, kad būsimus TIR konvencijos pakeitimus Komisija
skelbia Europos Sąjungos oficialiajame leidinyje, nurodydama jų
įsigaliojimo datą;
(3)       2011 m. spalio mėn.
JT EEK su transportu susijusių muitinės klausimų darbo
grupė visapusiškai apsvarsčiusi nutarė, kad reikia kai
kurių TIR konvencijos pakeitimų. Pakeitimai yra susiję su TIR
konvencijos 6 straipsniu ir naujos 9 priedo III dalies, kuria būtų
nustatytos sąlygos ir reikalavimai, kurių turi laikytis
tarptautinė organizacija, kuriai suteiktas leidimas prisiimti
atsakomybę už veiksmingą tarptautinių garantijų sistemos
organizavimą ir efektyvų veikimą, taip pat spausdinti ir
platinti TIR knygeles, įrašymu;
(4)       pasiūlytais TIR
konvencijos pakeitimas nustatoma tarptautinės organizacijos
apibrėžtis ir aiškiai apibrėžiamas leidimo šiai organizacijai
suteikimo procesas. Įrašius naują 9 priedo III dalį ir aiškiai
apibrėžus visų TIR sistemos dalyvių funkcijas ir pareigas, būtų
papildytas jo tikslas, siekiant sistemos valdymo skaidrumo. Į TIR
konvencijos teisinį tekstą įrašius šias sąlygas ir
reikalavimus, rašytinio JT EEK ir tarptautinės organizacijos susitarimo
tekstas taptų paprastesnis pagal Aiškinamąją pastabą Nr. 0.6.2 bis 2;
(5)       valstybių narių
atstovai Muitinės teisės aktų komitete (koordinavimas, Ženeva)
pareiškė teigiamą nuomonę dėl pakeitimo pasiūlymo;
(6)       2012 m. vasario
mėn. 53-iojoje sesijoje TIR konvencijos administraciniame komitetas
priėmė pasiūlytus TIR konvencijos pakeitimus su sąlyga, kad
bus atliktos ES vidaus procedūros;
(7)       2012 m. liepos 5 d.
Administracinis komitetas pagal Konvencijos 59 straipsnio 1 ir 2 dalių
nuostatas Generaliniam Sekretoriatui perdavė Konvencijos 6 straipsnio 2a
dalies ir Konvencijos 9 priedo teksto pakeitimų, priimtų jo 53-iojoje
sesijoje Ženevoje 2012 m. vasario 9 d., pasiūlymus. Liepos
10 d. Generalinis Sekretoriatas, Konvencijos depozitaras, išleido
pranešimą C.N.358.2012.TREATIES, kad jei nei viena iš
Susitariančiųjų Šalių iki 2013 m. liepos 10 d.
nepraneš prieštaraujanti pakeitimų pasiūlymams, tie pasiūlymai
įsigalios 2013 m. spalio 10 d.;
(8)       todėl reikėtų
nustatyti Sąjungos poziciją dėl siūlomų
pakeitimų,
PRIĖMĖ ŠĮ
SPRENDIMĄ:
1 straipsnis
Pozicija, kurios Europos Sąjunga laikysis
TIR konvencijos administraciniame komitete, grindžiama prie šio sprendimo
pridedamu pakeitimo projektu.
2 straipsnis
Šis sprendimas skirtas valstybėms
narėms.
Priėmus pakeitimą, Komisija jį
paskelbia Europos Sąjungos oficialiajame leidinyje nurodydama jo
įsigaliojimo dieną.
Priimta Briuselyje
                                                                       Tarybos
vardu
                                                                       Pirmininkas
PRIEDAS
6 straipsnyje įrašoma nauja pastraipa:
6 straipsnis 2a dalis
2a dalies redakcija:
2a. Administracinis komitetas
tarptautinei organizacijai suteikia leidimą prisiimti atsakomybę už
veiksmingą tarptautinių garantijų sistemos organizavimą ir
efektyvų veikimą. Leidimas suteikiamas, tik jeigu organizacija
laikosi 9 priedo III dalyje nustatytų sąlygų ir
reikalavimų. Administracinis komitetas gali atšaukti leidimą, jeigu
šių sąlygų ir reikalavimų nebesilaikoma.
9 priede įrašoma nauja III dalis:
9 priedas, nauja III dalis
Įrašoma ši
nauja III dalis:
6 straipsnyje nurodytas leidimas tarptautinei
organizacijai prisiimti atsakomybę už veiksmingą tarptautinių
garantijų sistemos organizavimą ir efektyvų veikimą, taip
pat spausdinti ir platinti TIR knygeles.
Sąlygos ir reikalavimai
1. Sąlygos ir reikalavimai, kurių
turi laikytis tarptautinė organizacija, kad pagal Konvencijos 6 straipsnio
2a dalį gautų Administracinio komiteto leidimą prisiimti
atsakomybę už veiksmingą tarptautinių garantijų sistemos
organizavimą ir efektyvų veikimą, taip pat spausdinti ir
platinti TIR knygeles:
a) profesinio tinkamumo ir geros
finansinės būklės, būtinų veiksmingam
tarptautinių garantijų sistemos organizavimui ir veikimui, taip pat
organizavimo priemonių Konvencija nustatytoms jos prievolėms vykdyti
įrodymas kasmet teikiant konsoliduotas finansines ataskaitas, kurias
tinkamai patikrino tarptautiniu mastu pripažinti nepriklausomi auditoriai;
b) sunkių arba pakartotinių
muitų ar mokesčių srities teisės aktų pažeidimų
nebuvimas.
2. Pagal leidimą tarptautinė
organizacija:
a) TIR konvencijos Susitariančiosioms
Šalims per nacionalines asociacijas, susijusias su tarptautine organizacija,
teikia patvirtintas pasaulinės finansinės garantijos sutarties ir garantijos
įrodymo kopijas;
b) kompetentingoms TIR konvencijos
įstaigoms teikia informaciją apie nustatytas taisykles ir
procedūras, kurių laikydamosi nacionalinės asociacijos išduoda
TIR knygeles;
c) kompetentingoms TIR konvencijos
įstaigoms kasmet teikia duomenis apie pateiktus, neišnagrinėtus,
įvykdytus arba be mokėjimo sureguliuotus mokėjimo reikalavimus;
d) kompetentingoms TIR konvencijos
įstaigoms teikia visą ir išsamią informaciją apie TIR
sistemos veikimą, be kitų dalykų, visų pirma, laiku pateikia
tinkamai pagrįstą informaciją apie nepabaigtų TIR
operacijų skaičiaus tendencijas, apie pateiktus, neišnagrinėtus,
įvykdytus arba be mokėjimo sureguliuotus mokėjimo reikalavimus,
kurie verstų abejoti tinkamu TIR sistemos veikimu arba dėl kurių
kiltų sunkumų nuolatiniam jos tarptautinių garantijų
sistemos veikimui;
e) kompetentingoms TIR konvencijos
įstaigoms teikia statistinius duomenis apie kiekvienai
Susitariančiajai Šaliai išplatintų TIR knygelių
skaičių (kiekvieno tipo TIR knygelių skaičius nurodomas
atskirai);
f) praneša TIR vykdomajai valdybai išsamius
duomenis apie kiekvieno tipo TIR knygelių, kurias platina tarptautinė
organizacija, kainas;
g) imasi visų įmanomų
priemonių, kad sumažintų TIR knygelių klastojimo riziką,
h) apie nustatytas TIR knygelių klaidas
ir trūkumus praneša TIR vykdomajai valdybai ir imasi deramų
taisomųjų priemonių;
j) visapusiškai dalyvauja, kai į TIR
vykdomąją valdybą kreipiamasi ginčų sprendimo
pagalbos;
k) užtikrina, kad apie visas problemas,
susijusias su sukčiavimu arba kitus TIR konvencijos taikymo sunkumus,
būtų nedelsiant pranešta TIR vykdomajai valdybai;
l) drauge su nacionalinėmis
garantuojančiomis asociacijomis, susijusiomis su tarptautine organizacija,
ir muitinėmis valdo Konvencijos 10 straipsnyje numatytą TIR
knygelių kontrolės sistemą ir Susitariančiąsias Šalis
bei kompetentingas Konvencijos įstaigas informuoja apie pastebėtas
sistemos problemas;
m) kompetentingoms TIR konvencijos
įstaigoms teikia statistiką ir duomenis apie
Susitariančiųjų Šalių veiklą 10 priede numatytos
kontrolės sistemos atžvilgiu;
n) kai iki leidimo, suteikto pagal Konvencijos
6 straipsnio 2a dalį, planuojamos įsigaliojimo dienos lieka ne mažiau
kaip du mėnesiai, su Administracinio komiteto įgaliotos ir jo vardu
veikiančios Jungtinių Tautų Europos ekonomikos komisijos
sekretoriatu sudaro rašytinį susitarimą, kuriuo tarptautinė
organizacija prisiima šioje dalyje išvardytas savo pareigas.
3. Kai garantuojanti asociacija tarptautinei
organizacijai praneša apie mokėjimo reikalavimą, per tris (3)
mėnesius tarptautinė organizacija garantuojančią
asociaciją informuoja apie savo poziciją dėl mokėjimo
reikalavimo.
4. Visai pagal Konvenciją tiesiogiai arba
netiesiogiai tarptautinės organizacijos gautai informacijai, kuri dėl
savo pobūdžio yra konfidenciali arba pateikta konfidencialumo
sąlygomis, taikomas profesinės paslapties įpareigojimas;
informacija nenaudojama ir neapdorojama jokiu komerciniu tikslu arba jokiais
kitais tikslais, išskyrus jos pateikimo tikslą; informacija jokiai
trečiajai šaliai neteikiama be aiškaus informaciją pateikusio asmens
arba institucijos leidimo. Tačiau tokia informacija be leidimo gali
būti atskleista šios Konvencijos Susitariančiųjų Šalių
kompetentingoms institucijoms, jei leidimas arba įpareigojimas atskleisti
informaciją nustatytas nacionaliniuose arba tarptautiniuose teisės
aktuose arba atsiranda dėl teismo proceso. Informacija atskleidžiama arba
perduodama tik griežtai laikantis galiojančių duomenų apsaugos
nuostatų.
5. Jei minėtų sąlygų ir
reikalavimų nesilaikoma, Administracinis komitetas turi teisę pagal 6
straipsnio 2a dalį suteiktą leidimą atšaukti. Jei
Administracinis komitetas nusprendžia leidimą atšaukti, sprendimas
įsigalioja ne anksčiau kaip po šešių (6) mėnesių nuo
atšaukimo dienos.
6. Pagal išvardytas sąlygas tarptautinei
organizacijai suteiktas leidimas nedaro poveikio šios organizacijos atsakomybei
ir prievolėms pagal Konvenciją.
[1]               OL L 252, 1978 9 14, p. 1
[2]               OL L 31, 1983 2 2, p. 13
[3]               OL L 165, 2009 6 26, p. 1


|

52010PC0452

/* COM/2010/0452 final */  Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Portugalijos paraiška „EGF/2009/023 PT/Qimonda“)

	[pic] | EUROPOS KOMISIJA |Briuselis, 2010.9.2KOM(2010) 452 galutinisPasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Portugalijos paraiška „EGF/2009/023 PT/Qimonda“)AIŠKINAMASIS MEMORANDUMAS2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė panaudoti Europos prisitaikymo prie globalizacijos padarinių fondo (toliau – EGF) lėšas, laikantis viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas.EGF finansinei paramai gauti taikomos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2].2009 m. gruodžio 17 d. Portugalija pateikė paraišką „EGF/2009/023 PT/Qimonda“ dėl EGF finansinės paramos po to, kai įmonėje Qimonda Portugal S.A . buvo atleisti darbuotojai.Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai gauti yra įvykdytos.PARAIŠKOS SANTRAUKA IR ANALIZĖPagrindiniai duomenysEGF nuorodos Nr. EGF/2009/023Valstybė narė Portugalija2 straipsnis a)Susijusi įmonė Qimonda Portugal S.A.Tiekimo/tolesnės gamybos grandies įmonės 0Ataskaitinis laikotarpis 2009 06 08–2009 10 08Individualiems poreikiams pritaikytų paslaugų teikimo pradžia 2009 12 01Paraiškos data 2009 12 17Atleistų darbuotojų skaičius ataskaitiniu laikotarpiu:-- iš viso 519-- pagrindinėje įmonėje 519-- tiekimo/tolesnės gamybos grandies įmonėse 0Atleistų darbuotojų skaičius prieš ataskaitinį laikotarpį ir po jo 395Bendras atleistų darbuotojų skaičius 914Remtinų atleistų darbuotojų skaičius 839Individualiems poreikiams pritaikytoms paslaugoms skirta suma, EUR 3 494 532EGF paramai įgyvendinti skirtos lėšos[3], EUR 206 500EGF paramai įgyvendinti skirtos lėšos, proc. 5,6Visa suma, EUR 3 701 032EGF parama, EUR (65 proc.) 2 405 6711.  Paraiška Komisijai pateikta 2009 m. gruodžio 17 d., o papildomos informacijos pateikta iki 2010 m. balandžio 28 d.2.  Paraiška atitinka Reglamento (EB) Nr. 1927/2006 2 straipsnio a punkte nustatytas EGF lėšų panaudojimo sąlygas ir buvo pateikta per to reglamento 5 straipsnyje nurodytą dešimties savaičių terminą.Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės3.  Siekdama įrodyti darbuotojų atleidimo ir pasaulinės finansų ir ekonomikos krizės sąsają, Portugalija nurodo 2009 m. sausio mėn. paskelbtą tarptautinės Vokietijos įmonės Qimonda AG nemokumą. 2009 m. gegužės mėn. pabaigoje Vila do Kondėje Norte regione įsikūrusi Qimonda Portugal taip pat paprašė pripažinti jos nemokumą. Šio prašymo priežastis – visiškas gamybos nutraukimas Vokietijos Qimonda gamykloje, kuri tiekė žaliavas Vila do Kondėje įsikūrusiam filialui, ir nepavykęs bandymas susitarti su galimais investuotojais, kurie būtų galėję tęsti gamybą Portugalijoje.4.  Tarptautinės Vokietijos įmonės Qimonda AG nemokumą nulėmė įvairios priežastys: a) pasaulinės ekonomikos nuosmukį sukėlusi finansų krizė turėjo papildomą poveikį Qimonda įmonei, t. y., sumažino jos pajėgumą investuoti į naujoves ir gamybos įrangą; b) krizės sukelti sunkumai gaunant finansavimą kapitalo ir investicijų rinkose; c) perteklinis pajėgumas dinaminių laisvosios kreipties atmintinių (toliau – DLKA) rinkoje darė didelį spaudimą kainoms; dėl to įvairios įmonės buvo priverstos sumažinti gamybos apimtį ir vykdyti didesnę atsargų kontrolę; d) didelės investicijos, kurių reikia plėtojant naujas gamybos technologijas.Duomenys apie atleistų darbuotojų skaičių ir 2 straipsnio a punkto kriterijų laikymasis5.  Šią paraišką Portugalija pateikė laikydamasi Reglamento (EB) Nr. 1927/2006 2 straipsnio a punkte nustatyto intervencijos kriterijaus, pagal kurį reikalaujama, kad per keturių mėnesių laikotarpį valstybės narės įmonėje būtų atleista bent 500 darbuotojų, įskaitant darbuotojus, atleistus jos tiekimo ar tolesnės gamybos grandies įmonėse.6.  Paraiškoje nurodoma, kad per ataskaitinį laikotarpį nuo 2009 m. birželio 8 d. iki 2009 m. spalio 8 d. įmonėje Qimonda atleista 519 darbuotojų. Visų atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos antrą įtrauką.Paaiškinimas apie nenumatytą šio darbuotojų atleidimo pobūdį7.  Portugalijos valdžios institucijos teigia, kad nebuvo įmanoma numatyti tokio didelio pasaulinės kreditų krizės masto ir jos poveikio finansų rinkoms. Qimonda AG , kurios pagrindinė buveinė buvo Miunchene, o filialai – įvairiose pasaulio šalyse, pirmavo pasaulyje DLKA, naudojamų kompiuteriuose, serveriuose ir įvairiuose skaitmeniniuose skaitytuvuose (MP3 grotuvuose, mobiliuosiuose telefonuose, fotoaparatuose, žaidimų pultuose ir t. t.) gamybos srityje. Vila do Kondės gamykla Portugalijoje, kurioje 2007 m. dirbo 1 700 darbuotojų, gamino puslaidininkius ir teikė inžinerijos paslaugas šiame sektoriuje, o svarbiausią veiklą ji vykdė produktų su DLKA surinkimo ir bandymo srityse. 2009 m. sausio mėn. paskelbtas Qimonda AG nemokumas buvo labai netikėtas, kadangi įmonė tuo metu ruošėsi pateikti rinkai naują technologiją.Darbuotojus atleidžiančios įmonės ir remtini darbuotojai8.  Paraiškoje nurodoma, kad per ataskaitinį keturių mėnesių laikotarpį įmonėje Qimonda iš viso atleista 519 darbuotojų. Kiti 395 Qimonda darbuotojai buvo atleisti prieš ataskaitinį laikotarpį ir po jo. Iš visų šių 914 darbuotojų, parama numatyta 839 asmenims. 75 darbuotojams parama nenumatyta, nes jie jau rado naują darbą arba pradėjo dirbti savarankiškai, arba išėjo į pensiją, arba emigravo, arba yra nepasiekiami dėl kitų priežasčių.9.  Remtinų darbuotojų pasiskirstymasKategorija Skaičius Procentinė dalisVyrai 498 59,4Moterys 341 40,6ES piliečiai 834 99,4Ne ES piliečiai 5 0,615–24 metų 203 24,225–54 metų 627 74,7Vyresni nei 54 metų 9 1,1Reikia pažymėti, kad 36,6 proc. darbuotojų turi tik pagrindinį mokyklinį išsilavinimą (9 klasių ar mažesnį), o tik 10,7 proc. darbuotojų yra įgiję aukštesnįjį išsilavinimą arba mokęsi aukštojo mokslo įstaigose. Vienas darbuotojas turi ilgalaikių sveikatos problemų / yra neįgalus.10.  Darbuotojų pasiskirstymas pagal profesines kategorijasKategorija Skaičius Procentinė dalisĮmonių vadovai 1 0,1Fizinių, matematikos ir inžinerijos mokslų specialistai 59 7,0Kiti specialistai 1 0,1Fizinių ir inžinerijos mokslų jaunesnieji specialistai 115 13,7Kiti jaunesnieji specialistai 5 0,6Biuro darbuotojai 3 0,4Klientus aptarnaujantys darbuotojai 1 0,1Modeliai, pardavėjai, demonstruotojai 1 0,1Metalo apdirbimo, mašinų gamybos ir susijusių sričių darbininkai 5 0,6Stacionariųjų įrenginių ir susijusių įrenginių operatoriai 1 0,1Mašinų operatoriai ir surinkėjai 642 76,5Nekvalifikuoti gavybos, statybos, gamybos ir transporto darbininkai 5 0,6Iš viso 839 100,011.  Pagal Reglamento (EB) Nr. 1927/2006 7 straipsnį Portugalija patvirtino, kad įvairiuose EGF įgyvendinimo etapuose, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus.Susijusios teritorijos ir jos valdžios institucijų ir suinteresuotųjų šalių aprašymas12.  Qimonda buvo įsikūrusi Vila do Kondėje, Norte regione (NUTS II) ir Grande Porto regione (NUTS III). Norte regionas yra tankiausiai apgyvendintas Portugalijos regionas, kuriame pramonė yra labiausiai išvystyta. Jame sutelkti tradicinės pramonės sektoriai (tekstilės, drabužių, avalynės, medienos ir kamštienos), taip pat vystoma žemdirbystė (pieno ir portveino pramonė) ir atsiranda naujų sektorių, pvz., sveikatos technologijų. Visuose šiuose sektoriuose vyrauja mažosios ir vidutinės įmonės (MVĮ). Regionui vis dar būdingas žemas jo gyventojų (ypač vyresnės kartos žmonių) išsilavinimo lygis, taip pat – ilgalaikis nedarbas.13.  Pagrindinė valdžios institucija susijusioje teritorijoje yra Instituto do Emprego e Formação Profissional (IEFP, I.P.) (Užimtumo ir profesinio mokymo institutas) kartu su septyniomis darbo biržomis, teikiančiomis paslaugas atleistiems darbuotojams. Didžiausia iš jų yra Vila do Kondės darbo birža, kurioje užregistruoti 446 darbuotojai. Socialiniai partneriai, miesto tarybos ir savivaldybių asociacijos, taip pat keli universitetai ir mokymo centrai veikia kaip suinteresuotosios šalys.Tikėtinas darbuotojų atleidimo poveikis vietos, regiono ar šalies užimtumui14.  Portugalija teigia, kad Norte regione nedarbo lygis yra aukštesnis nei visoje šalyje ir kad jis dar labiau padidėjo – nuo 9,1 proc. 2008 m. trečiajame ketvirtyje iki 11,6 proc. tuo pačiu 2009 m. laikotarpiu. Be to, 49 proc. Norte regione darbo ieškančių asmenų yra ilgalaikiai bedarbiai. 2009 m. sausio – spalio mėn. Norte regiono darbo biržos kas mėnesį užregistruodavo vidutiniškai 22 000 bedarbių (palyginimui – 2008 m. kas mėnesį buvo užregistruojama 17 600 bedarbių), o tai yra didžiausias bedarbių srautas šalyje.Norte regionui, kuriame atleisti minėti darbuotojai, jau buvo nuspręsta skirti EGF paramą (paraiška „EGF/2009/001 PT/Norte-Centro“).15.  Povua de Varzino / Vila do Kondės darbo biržos (joje užregistruota pusė remtinų darbuotojų) duomenimis, 2009 m. sausio – spalio mėn. nedarbo lygis čia padidėjo 20,8 proc. (1 631 bedarbiu).16.  Qimonda uždarymas iš karto turėjo tiesioginį poveikį; dėl to beveik 1 000 darbuotojų buvo įtraukti į darbo ieškančių asmenų sąrašą šiame regione, kurio padėtis jau prieš tai buvo bloga. Qimonda veiklos nutraukimas taip pat daro neigiamą poveikį regiono, kuriame ši įmonė tapo sėkmės pavyzdžiu diegiant naujoves, plėtojant technologijas ir pritraukiant tarptautiniu mastu veikiančias įmones, ateities perspektyvoms. Qimonda sugebėjo suburti aukštos kvalifikacijos darbuotojus, kurie galbūt išvyks iš regiono, jei nebus pasiūlyta skubi ir patraukli parama, ieškant darbo galimybių šiame regione.Suderintas remtinų individualiems poreikiams pritaikytų paslaugų paketas ir numatomos jo išlaidos, įskaitant jo ir struktūrinių fondų finansuojamų veiksmų papildomumą17.  Visos toliau išvardytos pasiūlytos priemonės kartu sudaro suderintą individualiems poreikiams pritaikytų paslaugų paketą, kuriuo siekiama vėl įtraukti darbuotojus į darbo rinką. Atsižvelgiant į darbuotojų įvairovę, visų pirma darbo biržose bus nustatomas visų darbo ieškančių asmenų (839) profilis, po to 400 bedarbių bus nukreipti į kitas įstaigas, kuriose bus teikiama tolesnė informacija, orientavimas, tarpininkavimo paslaugos ir t. t.18.  Įgūdžių pripažinimas, patvirtinimas ir sertifikavimas . Šia priemone pasinaudos 150 asmenų. Padedant pripažintiems Naujų galimybių centrams ( Centros de novas oportunidades ), darbuotojai nurodys per visą gyvenimą formalaus mokymosi ir savišvietos būdu įgytas žinias ir įgūdžius. Kartu su instruktoriais jie sudarys individualiems poreikiams pritaikytas įvairios trukmės programas, kuriose dalyvaujant bus siekiama gauti vidurinio išsilavinimo lygio žinias patvirtinantį sertifikatą.19.  Profesinis mokymas. Darbuotojai dalyvaus prie jų išsilavinimo ir žinių lygio priderintame mokyme, kuris padės jiems prisitaikyti prie pokyčių ar naujų sąlygų, taip pat pagelbės pradedant savo verslą ar steigiant įmonę. Šis mokymas bus iš dalies modulinio pobūdžio. Jis apims suaugusiųjų mokymą, skirtą įgyti naujoms profesinėms kvalifikacijoms, ir konkretų individualiems poreikiams pritaikytą profesinį mokymą. Į šį mokymą Portugalija numato įtraukti maždaug 250 darbuotojų. Mokymo kursus rengs įvairūs pripažinti mokymo centrai, taip pat atitinkamo sektoriaus asociacijos, jei mokymas susijęs su konkrečiu sektoriumi. Mokymo pašalpa, maistpinigiai ir kelionpinigiai, asmens draudimas nuo nelaimingų atsitikimų ir apgyvendinimo galimybės bus suteikti laikantis griežtų apribojimų ir sąlygų.20.  Asmenine iniciatyva pasirinkto mokymo stipendijos. Jos suteiks galimybę darbuotojams dalyvauti tinkamuose mokymo kursuose, su jų sutikimu įtrauktuose į asmeninį užimtumo planą. Šiuos kursus organizuos pripažintos mokymo įstaigos. Tikimasi, kad maždaug 50 darbuotojų pasinaudos šia galimybe.21.  Parama asmenims, kurie įsidarbina patys. Tai pašalpa skiriama darbuotojams, kurie EGF paketo įgyvendinimo laikotarpiu patys randa naują darbą pagal neterminuotą arba pagal terminuotą bent 6 mėn. darbo sutartį. Pašalpos dydis priklauso nuo sutarties trukmės. Ji gali būti padidinta, jei naujoji darbovietė yra nutolusi daugiau nei 100 km nuo darbuotojo gyvenamosios vietos. Tikimasi, kad ši parama bus teikiama maždaug 80 darbuotojų.22.  Samdos paskatos . Siekiant skatinti naujų darbo vietų kūrimą, finansinė parama gali būti skiriama darbdaviams, kurie sudaro darbo visą dieną sutartis, veiksmingai padidinančias užimtumo lygį įmonėje, su EGF paramą gaunančiais darbuotojais. Minimali sutarties trukmė turi būti 12 mėnesių, o didesnė finansinė parama skiriama tiems darbdaviams, kurie įdarbina darbuotojus pagal neterminuotas darbo sutartis. Tikimasi, kad šia priemone pasinaudos 100 darbuotojų.23.  Verslumo mokymas ir techninė pagalba . Savo verslą norintiems pradėti darbuotojams bus organizuojamas konkrečių žinių ir gebėjimų mokymas, susijęs su mažųjų įmonių steigimu ir valdymu. Programos turinys ir tvarkaraštis bus lankstūs ir pritaikyti prie remtinų darbuotojų poreikių. Sprendimas paremti verslo kūrimą negali būti priimtas, jei darbuotojas nedalyvavo šiame privalomame mokyme, išskyrus tuos atvejus, kai asmuo turi patvirtintą profesinį pasirengimą arba darbo patirtį. Techninė projekto pagalba apima pagalbą plėtojant verslo idėją, rengiant verslo planą, steigiant įmonę ir stebint projektą pirmaisiais veiklos metais. Manoma, kad šia priemone pasinaudos 40 darbuotojų.24.  Parama kuriant verslą . Sėkmingai baigusiems verslumo mokymo kursus darbuotojams bus išmokėta negrąžintina 20 000 EUR subsidija už kiekvieną sukurtą darbo vietą (daugiausia tris), įskaitant verslo kūrėjo darbo vietą. Sukurtos darbo vietos turėtų atitekti kitiems EGF paramos gavėjams arba regiono darbo biržose užsiregistravusiems bedarbiams. Tai turėtų būti darbas visą dieną bent dvejų metų laikotarpiui. Manoma, kad šia priemone pasinaudos 40 verslumo mokyme dalyvavusių darbuotojų.25.  Praktika darbo vietoje . Šia priemone siekiama suteikti galimybę EGF paramos gavėjams, įgijusiems naują kvalifikacijos lygį ar naujų gebėjimų kitoje profesinėje srityje, atlikti praktiką darbo vietoje. Praktikos trukmė bus 3–9 mėn. Remtini darbuotojai gaus mėnesinę išmoką, kurios dydis priklausys nuo jų kvalifikacijos lygio, taip pat maistpinigius ir kelionpinigius ir bus apdrausti. Manoma, kad šia praktikos galimybe pasinaudos 80 darbuotojų.26.  Integracijos planas . Pagal šį planą maždaug 50 darbuotojų bus suteikta galimybė įgyti darbo patirties dirbant bent 30 valandų per savaitę daugiausia 12 mėnesių. Šia priemone siekiama, kad darbuotojai nenutrauktų ryšių su kitais darbuotojais, nesijaustų atskirti ir neprarastų motyvacijos, taip pat galėtų įgyti naujų žinių ir įgūdžių, ir padidintų įsidarbinimo galimybes pasibaigus šiam integracijos laikotarpiui. Darbuotojai bus įdarbinti ribotam laikotarpiui ne pelno siekiančiose organizacijose. Jie gaus maistpinigius ir kelionpinigius, bus apdrausti, o vietoje atlyginimo bus mokama pašalpa.27.  Prie paraiškoje nurodytų EGF paramai įgyvendinti skirtų lėšų pagal Reglamento (EB) Nr. 1927/2006 3 straipsnį priskiriama parengiamoji veikla, valdymas, priežiūros veikla, taip pat informavimas ir viešinimas.28.  Portugalijos valdžios institucijų nurodytos individualiems poreikiams pritaikytos paslaugos – tai aktyvios darbo rinkos priemonės, priskiriamos prie remtinų veiksmų, apibrėžtų Reglamento (EB) Nr. 1927/2006 3 straipsnyje. Portugalijos valdžios institucijos apskaičiavo, kad bendros šių paslaugų išlaidos yra 3 494 532 EUR, o EGF paramai įgyvendinti skirtos lėšos – 206 500 EUR (5,6 proc. visos sumos). Bendra iš EGF prašoma parama yra 2 405 671 EUR (65 proc. visų išlaidų).Veiksmai | Numatytas remtinų darbuotojų skaičius | Numatytos išlaidos vienam remtinam darbuotojui (EUR) | Bendros išlaidos (EGF ir nacionalinis bendrasis finansavimas) (EUR) |Individualiems poreikiams pritaikytos paslaugos (Reglamento (EB) Nr. 1927/2006 3 straipsnio pirma pastraipa) |Informacija, orientavimas, tarpininkavimas | 400 | 419, 22 | 167 688 |Įgūdžių pripažinimas, patvirtinimas ir sertifikavimas | 150 | 800,00 | 120 000 |Profesinis mokymas | 250 | 2 800,00 | 700 000 |Asmenine iniciatyva pasirinkto mokymo stipendijos | 50 | 6 000,00 | 300 000 |Parama asmenims, kurie įsidarbina patys | 80 | 1 700,00 | 136 000 |Samdos paskatos | 100 | 3 500,00 | 350 000 |Verslumo mokymas ir techninė pagalba | 40 | 2 096,10 | 83 844 |Parama kuriant verslą | 40 | 30 000,00 | 1 200 000 |Praktika darbo vietoje | 80 | 3 900,00 | 312 000 |Integracijos planas | 50 | 2 500,00 | 125 000 |Individualiems poreikiams pritaikytos paslaugos – tarpinė suma | 3 494 532 |EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) |Parengiamoji veikla | 3 500 |Valdymas | 197 000 |Informavimas ir viešinimas | 3 000 |Kontrolės veikla | 3 000 |EGF paramai įgyvendinti skirtos lėšos – tarpinė suma | 206 500 |Bendros numatytos išlaidos | 3 701 032 |EGF parama (65 proc. visų išlaidų) | 2 405 671 |29.  Portugalija patvirtina, kad aprašytos priemonės papildo iš struktūrinių fondų finansuojamus veiksmus. Portugalija taip pat užtikrins, kad bus atlikti aiškūs iš EGF finansuojamų veiksmų audito tyrimai, ir patvirtina, kad šiems veiksmams nesiekiama gauti ir panaudoti lėšų iš kitų ES finansavimo šaltinių.Data (-os), kada pradėta arba planuojama pradėti teikti individualiems poreikiams pritaikytas paslaugas nukentėjusiems darbuotojams30.  Individualiems poreikiams pritaikytas paslaugas, skirtas nuketėjusiems darbuotojams ir numatytas suderintame pakete, kurį siūloma bendrai finansuoti iš EGF, Portugalija pradėjo teikti 2009 m. gruodžio 1 d. Todėl ši data laikoma laikotarpio, kuriuo iš EGF gali būti skiriama parama, pradžia.Tvarka, pagal kurią konsultuotasi su socialiniais partneriais31.  EGF paraiška pateikta 2009 m. gruodžio 17 d. IEFP, I.P. direktorių valdybos posėdyje. IEFP, I.P, kuri taip pat yra EGF vadovaujančioji ir mokėjimo institucija Portugalijoje, yra trišalis organas. Socialiniai partneriai yra viena iš aktyvių suinteresuotųjų šalių, kurios remia Qimonda darbuotojų integraciją į darbo rinką.32.  Portugalijos valdžios institucijos patvirtino, kad buvo laikytasi nacionaliniuose ir Bendrijos teisės aktuose nustatytų su kolektyviniu atleidimu susijusių reikalavimų.Informacija apie veiksmus, kurie yra privalomi pagal nacionalinius teisės aktus arba kolektyvines sutartis33.  Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Portugalijos valdžios institucijos savo paraiškoje:34.  patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis;35.  įrodė, kad veiksmais teikiama parama atskiriems darbuotojams ir ji nenaudojama įmonėms arba sektoriams restruktūrizuoti;36.  patvirtino, kad nurodytiems remtiniems veiksmams neteikiama parama pagal kitas Bendrijos finansines priemones.37.  Qimonda Portugal jau yra gavusi ERPF ir ESF subsidijas. Šios subsidijos teikiamos per atskirus kanalus. Šiame pasiūlyme siūloma EGF parama neskiriama pačiai įmonei; ji nedalyvaus ir įgyvendinant paramos priemones. Čia pasiūlyta EGF parama bus naudojama tik aktyvioms darbo politikos priemonėms, siekiant padėti buvusiems Qimonda darbuotojams kuo greičiau rasti darbą.Valdymo ir priežiūros sistemos38.  Portugalija Komisijai pranešė, kad finansinę paramą valdys ir prižiūrės valstybinė įdarbinimo tarnyba Instituto do Emprego e Formação Profissional, I.P. Bendrą techninį ir administracinį valdymą užtikrins Užimtumo departamentas, veikiantis per EGF paramos koordinavimo komitetą, kurį sudaro Profesinio mokymo departamento, Finansų ir valdymo kontrolės departamento atstovai ir Norte regiono regioninės delegacijos. Finansų ir valdymo kontrolės departamentas bus atsakingas už finansų valdymą. Norte regiono regioninės delegacijos bus atsakingos už išmokų patvirtinimą ir mokėjimą. Daugiausia aktyvių priemonių įgyvendins labiausiai nukentėjusių savivaldybių darbo biržos ir partnerių organizacijos. Portugalija patvirtino, kad bus laikomasi principo, pagal kurį susijusių įstaigų funkcijos ir funkcijos šiose įstaigose yra atskirtos.Instituto de Gestão do Fundo Social Europeu (IGFSE, I.P.) (Europos Socialinio Fondo valdymo institutas) bus atsakingas už auditą ir priežiūrą, susijusius su šia paraiška dėl EGF paramos.Finansavimas39.  Remiantis Portugalijos paraiška, siūloma EGF parama suderintam individualiems poreikiams pritaikytų paslaugų paketui yra 2 405 671 EUR, o tai yra 65 proc. visų išlaidų. Komisijos siūlomas asignavimas iš Fondo pagrįstas Portugalijos pateikta informacija.40.  Atsižvelgdama į didžiausią galimą iš EGF skiriamos finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, panaudoti EGF lėšas.41.  Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį.42.  Teikdama šį pasiūlymą skirti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų skyrimo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas.43.  Komisija atskirai pateikia lėšų perkėlimo prašymą, siekdama į 2010 m. biudžetą įtraukti specialiuosius įsipareigojimų ir mokėjimų asignavimus, kaip nurodyta 2006 m. gegužės 17 d. tarpinstitucinio susitarimo 28 punkte.Mokėjimų asignavimų šaltiniai44.  Atsižvelgiant į dabartinį įgyvendinimo etapą, galima numatyti, kad šiais metais nebus panaudoti visi 2010 m. biudžeto eilutės 01.04 05 „Programos įmonėms – mažųjų ir vidutinių įmonių (MVĮ) finansinės aplinkos gerinimas – pabaigimas“ mokėjimų asignavimai.45.  Kaip reikalaujama, mokėjimų asignavimai pervedami į patikos sąskaitas, siekiant užtikrinti, kad Europos investicijų fondas (EIF) bet kuriuo metu galėtų išmokėti lėšas finansų tarpininkams.46.  Finansų krizė itin paveikė lėšų, ypač rizikos kapitalo lėšų, išmokėjimą pagal finansines priemones. Europos privataus ir rizikos kapitalo asociacijos (EVCA) duomenimis, investicijų ir investuoto kapitalo atsiėmimo (išėjimo) atvejų sumažėjo daugiau nei perpus 2007–2009 m., palyginti su padėtimi prieš krizę[4]. Šie pokyčiai taip pat labai paveikė 2010 m. išmokėtinų lėšų prognozes.47.  Dėl minėtų aspektų 2010 m. neprireiks visų 2010 m. biudžete numatytų mokėjimų asignavimų (daugiametei programai numatytų 35 mln. EUR). Todėl 2 405 671 EUR sumą galima perkelti.48.  PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Portugalijos paraiška „EGF/2009/023 PT/Qimonda“)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[5], ypač į jo 28 punktą,atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[6], ypač į jo 12 straipsnio 3 dalį,atsižvelgdami į Europos Komisijos pasiūlymą[7],kadangi:(1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl esminių pasaulio prekybos sistemos struktūrinių pokyčių dėl globalizacijos, ir padėti jiems vėl integruotis į darbo rinką.(2) EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.(3) 2006 m. gegužės 17 d. tarpinstituciniame susitarime numatyta galimybė panaudoti EGF lėšas, neviršijant metinės viršutinės 500 mln. EUR ribos.(4) 2009 m. gruodžio 17 d. Portugalija pateikė paraišką skirti EGF lėšas dėl darbuotojų atleidimo įmonėje Qimonda Portugal S.A ., o iki 2010 m. balandžio 28 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo skirti 2 405 671 EUR sumą.(5) Todėl EGF lėšos turėtų būti panaudotos finansinei paramai pagal Portugalijos pateiktą paraišką suteikti,NUSPRENDĖ:1 straipsnis2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo skiriama 2 405 671 EUR įsipareigojimų ir mokėjimų asignavimų suma.2 straipsnisŠis sprendimas skelbiamas Europos Sąjungos oficialiajame leidinyje .PriimtaEuropos Parlamento vardu Tarybos varduPirmininkas Pirmininkas [1] OL C 139, 2006 6 14, p. 1.[2] OL L 406, 2006 12 30, p. 1.[3] Laikantis Reglamento (EB) Nr. 1927/2006 3 straipsnio trečios pastraipos nuostatų.[4] Rizikos kapitalo investicijos ir investuoto kapitalo atsiėmimai: 2007 m. – 13,1 mlrd. EUR, 2008 m. – 9,8 mlrd. EUR, 2009 m. – 5,8 mlrd. EUR (Šaltinis – EVCA/PEREP_Analytics, 2007–2009 m.; praėjusių metų EVCA/Thomson Reuters/PwC rinkos statistika).[5] OL C 139, 2006 6 14, p. 1.[6] OL L 406, 2006 12 30, p. 1.[7] OL C […], […], p. […].


                             EUROPOS
                             KOMISIJA

                                                       Briuselis, 2012 10 12
                                                       COM(2012) 589 final

                                                       2012/0284 (NLE)

                                          Pasiūlymas

                                 TARYBOS SPRENDIMAS

     dėl pozicijos, kurios Europos Sąjungos vardu turi būti laikomasi Ekspertų grupėje dėl
       Jungtinių Tautų Europos ekonomikos komisijos Europos šalių susitarimo dėl kelių
     transporto priemonių ekipažų, važinėjančių tarptautiniais maršrutais, darbo (AETR)

                                    (Tekstas svarbus EEE)

LT                                                                                LT
 ---pagebreak---                                   AIŠKINAMASIS MEMORANDUMAS

     1. PASIŪLYMO APLINKYBĖS

     ES ir AETR taisyklių raida

     Europos šalių susitarime dėl kelių transporto priemonių ekipažų, važinėjančių tarptautiniais
     maršrutais, darbo (angl. European Road Transport Agreement, ERTA; pranc. Accord
     Européen sur les Transports Routiers, AETR) nustatytos taisyklės dėl profesionalių
     vairuotojų vairavimo trukmės ir poilsio laikotarpių. Šio daugiašalio susitarimo rengimą
     koordinavo Jungtinių Tautų Europos ekonomikos komisija (JT EEK). Remiantis šiuo
     susitarimu Europos Sąjungoje priimtos panašios taisyklės, t. y. Reglamentas (EB)
     Nr. 561/20061 dėl vairavimo trukmės ir poilsio laikotarpių ir Reglamentas (EEB)
     Nr. 3821/852 dėl tachografų – įrašymo įrangos, kurią naudojant tikrinama, kaip laikomasi
     taisyklių dėl vairavimo trukmės ir poilsio laikotarpių. Prie šio susitarimo yra prisijungusios 27
     ES valstybės narės ir 24 Europos ir Centrinės Azijos šalys.

     2006 m. Europos Sąjungoje pradėtas naudoti skaitmeninis tachografas – privaloma vairavimo
     trukmės ir poilsio laikotarpių kontrolės įranga. Ji pakeitė nuo 1985 m. naudotus analoginius
     tachografus. Vėliau AETR susitariančiosios šalys susitarė nuo 2011 m. tokius pačius
     skaitmeninius tachografus įrengti tarptautiniam vežimui naudojamose savo transporto
     priemonėse. Jos susitarė į AETR susitarimą įrašyti naują 22bis straipsnį, kuriame numatyta,
     kad tachografo specifikacijos, Europos Sąjungos nustatytos iš dalies keičiant Reglamento
     (EEB) Nr. 3821/85 IB priedą (nors ir vienašališkai bei iš anksto nepasikonsultavus su ES
     nepriklausančiomis susitariančiosiomis šalimis), savaime taikomos visoms AETR susitarimo
     susitariančiosioms šalims.

     2011 m. liepos 19 d. Komisija pateikė pasiūlymą pataisyti Reglamentą (EEB) Nr. 3821/85 dėl
     tachografų. 2012 m. liepos 3 d. savo nuomonę priėmė Europos Parlamentas. Lygiagrečiai
     birželio 27 d. Taryba susitarė dėl bendro požiūrio, kuriuo turėtų būti grindžiama Tarybos
     pozicija per pirmąjį svarstymą. Iš dalies pakeistame reglamente bus nustatyti technologiniai
     patobulinimai, kurie turės svarbių pasekmių skaitmeninio tachografo specifikacijoms. Todėl
     Taryba įterpė konstatuojamąją dalį, pagal kurią „Komisija imsis atitinkamų veiksmų JT EEK,
     kad užtikrintų reikiamą Reglamento Nr. 3821/85 ir AETR susitarimo nuoseklumą.“ Komisijos
     komunikate „Skaitmeninis tachografas – būsimos veiklos gairės“3 taip pat atkreipiamas
     dėmesys į tai, kad AETR susitarimą būtina priderinti prie naujausių tachografų srities
     pokyčių.

     1
            2006 m. kovo 15 d. Europos Parlamento ir Tarybos reglamentas (EB) R. 561/2006 dėl tam tikrų su
            kelių transportu susijusių socialinių teisės aktų suderinimo ir iš dalies keičiantis Tarybos reglamentus
            (EEB) Nr. 3821/85 ir (EB) Nr. 2135/98 bei panaikinantis Reglamentą (EEB) Nr. 3820/85, OL L 102,
            2006 4 11, p. 1.
     2
            1985 m. gruodžio 20 d. Tarybos reglamentas (EEB) Nr. 3821/85 dėl kelių transporto priemonėse
            naudojamų tachografų, OL L 370, 1985 12 31, p. 8.
     3
            COM(2011) 454 galutinis.

LT                                                        2                                                            LT
 ---pagebreak---      ES nepriklausančių AETR susitarimo susitariančiųjų šalių skundai

     2009 m. Komisija priėmė Reglamentą (ES) Nr. 1266/20094, kuriuo, be kita ko, išspręstas
     apvalinimo minutės tikslumu klausimas5 (su šiuo klausimu susijusių nuostatų įsigaliojimo
     data – 2011 m. spalio 1 d.) ir nustatytas reikalavimas įrengti dar vieną judesio jutiklį (nuo
     2012 m. spalio 1 d.). Visi tachografai, įrengti transporto priemonėse po šių datų, turėjo arba
     turės atitikti šiuos naujus techninius reikalavimus. Pagal 22bis straipsnį šie nauji
     įpareigojimai. savaime taikomi visoms ES nepriklausančioms AETR susitarimo
     susitariančiosioms šalims

     Reaguodamos į šiuos pokyčius Europos Sąjungoje, Rusijos Federacija, Baltarusija, Ukraina ir
     Turkija vis labiau reiškė nepasitenkinimą dėl 22bis straipsnyje nustatyto mechanizmo
     savaimingumo, kuris, jų nuomone, yra neproporcingas ir nepakankamas norint užtikrinti, kad
     skaitmeniniai tachografai būtų diegiami darniai. 2011 m. jos paprašė JT EEK kompetentingo
     organo – Kelių transporto darbo grupės (SC.1) – išspręsti šį klausimą oficialiai. Reaguodama į
     šį prašymą, 2011 m. rugsėjo mėn. SC.1 nusprendė suburti AETR susitarimo ekspertų grupę,
     kuri aptartų esamą AETR susitarimo įgyvendinimo padėtį ir pateiktų pasiūlymų dėl susitarimo
     pakeitimo.

     Būtinybė susitarti dėl bendros ES pozicijos AETR susitarimo klausimu

     AETR ekspertų grupė susitiko du kartus – 2012 m. kovo 2 d. ir birželio 6 d. Per šiuos
     susitikimus ES nepriklausančios susitariančios šalys patvirtino savo pasiryžimą rasti priimtiną
     sprendimą, kad galėtų dalyvauti sprendimų priėmimo procese, ir pateikė konkrečių
     pasiūlymų:

     (a)     Pirma, Rusijos Federacija pateikė pasiūlymą dėl naujo 22bis straipsnio, kuriuo
             esamas ES acquis perkėlimo į AETR susitarimą mechanizmas būtų pakeistas:
             sprendimus priimtų visos AETR susitarimo susitariančiosios šalys. Būtų įsteigtas
             administracinis komitetas, kuriame dalyvautų visos susitariančiosios šalys, ir jam
             būtų suteikti įgaliojimai nustatyti skaitmeninio tachografo specifikacijas. Kiekviena
             susitariančioji šalis turėtų balso teisę, o sprendimai būtų priimami paprasta
             dalyvaujančių ir balsuojančių narių balsų dauguma. Kvorumui surinkti reiktų pusės
             susitariančiųjų šalių balsų.

     (b)     Turkija paprašė ES užtikrinti TACHOnet prieinamumą, t. y. pasiūlyti tokį techninį
             sprendimą, kad būtų patenkinti visų susitariančiųjų šalių poreikiai, susiję su
             privatumu ir išlaidomis. Reikėtų pažymėti, kad šiuo metu prie TACHOnet
             prisijungiama savanoriškai, naudojant sui generis sprendimus, bet dažniausiai
             naudojamas būdas – netiesioginis jungimasis per konkrečios ES valstybės narės
             sTesta prieigą (tik Kroatija ir buvusioji Jugoslavijos Respublika Makedonija
             tiesiogiai jungiasi per sTesta).

     4
            Apvalinimas iki 60 sekundžių, kai registruojama vairavimo trukmė dažnų ir trumpalaikių sustojimų
            atveju.
     5
            2009 m. gruodžio 16 d. Komisijos reglamentas (EB) Nr. 1266/2009, kuriuo dešimtąjį kartą su technikos
            pažanga derinamas Tarybos reglamentas (EEB) Nr. 3821/85 dėl kelių transporto priemonėse naudojamų
            tachografų, OL L 339, 2009 12 22, p. 3.

LT                                                      3                                                          LT
 ---pagebreak---      (c)      Ukraina ir Turkija paklausė, ar, atsižvelgiant į svarbų ES vaidmenį plėtojant
              tachografus, ES galėtų prisijungti prie AETR susitarimo. Tai garantuotų ir
              supaprastintų nuolatinį ES teisės aktų derinimą su AETR susitarimo pokyčiais.

     Taip pat buvo pasiūlyta, kad būsimasis administracinis komitetas būtų įgaliotas ne tik
     patvirtinti technines skaitmeninio tachografo specifikacijas, bet ir keisti socialines taisykles,
     kurios patenka į AETR susitarimo taikymo sritį. Tačiau Komisija mano, kad toks siūlymas
     nesusijęs su susitarimo taikymo sritimi ir kad šiuo metu jo svarstyti neverta, tad neketina
     siūlyti jokių tolesnių su tuo siūlymu susijusių veiksmų.

     Kiti ekspertų grupės susitikimai numatyti 2012 m. spalio 25 d. ir gruodžio 3 d. Galima tikėtis,
     kad Europos Sąjungos bus paprašyta sutarti dėl aiškios ir tvirtos pozicijos, kad ekspertų grupė
     galėtų užbaigti savo darbą. Atsižvelgiant į pateiktų pasiūlymų svarbą ir taikymo sritį, taip pat į
     tai, kad AETR susitarimo reglamentuojamos sritys priskirtos išimtinei ES kompetencijai,
     paprasto pozicijų derinimo vietoje nepakaktų, tad reikia oficialios ES lygmeniu suderintos
     pozicijos.

     2. SIŪLOMI AETR PAKEITIMAI

     Atsižvelgiant į tai, kas išdėstyta, gali būti svarstoma galimybė išlaikyti dabartinį 22bis
     straipsnio mechanizmą ir stabdyti AETR ekspertų grupėje vykstančias diskusijas. Tačiau ši
     galimybė nebūtų tikra alternatyva. Pasirinkus tokį scenarijų, socialinės ir tachografų taisyklės
     nebebūtų tinkamai taikomos ES nepriklausančiose AETR susitarimo šalyse. Panašų požiūrį
     jau yra išsakiusios Rusija, Baltarusija ir Ukraina. Jos įspėjo, kad nebesutiktų laikytis
     įpareigojimo naudoti įtaisą, kurio techniniam turiniui negali turėti įtakos.

     Reikėtų pažymėti, kad ES registruoti vežėjai į trečiąsias šalis vykdo apie 8 % tarptautinio
     vežimo operacijų, o didžioji tų trečiųjų šalių dalis yra prie AETR susitarimo prisijungusios
     šalys. Kai kuriose valstybėse narėse vežimo operacijų su ES nepriklausančiomis AETR
     susitarimo šalimis dalis gali viršyti 30 %. Be to, pagamintas prekes ES eksportuoja savo
     AETR partnerėms, o daugumą šių prekių veža ES vežėjai. Todėl bet koks ginčas tarp ES ir jos
     AETR susitarimo partnerių būtų žalingas ES kelių krovininio transporto sektoriui.

     Dėl naujausių pokyčių Rusijoje atsiranda papildomų sunkumų. Apskaičiuota, kad Europos
     socialinės taisyklės galėtų būti taikytinos 4–5 mln. Rusijos transporto priemonių. Šiuo metu
     tik nedidelė dalis šių transporto priemonių vykdo AETR taikymo sričiai priskirtą tarptautinio
     vežimo veiklą ir turi tachografus. Tačiau ši padėtis pasikeis, nes 2012 m. Rusija nusprendė
     įvesti reikalavimą, kad krovinių vežimui šalies viduje tachografai būtų naudojami privaloma
     tvarka. Todėl tikėtina, kad Rusija bus labiau linkusi naudoti savo tachografus vežimo
     operacijoms su ES.
     Todėl panašu, kad Europos Sąjungai itin svarbu persvarstyti esamą tachografų sistemą. Todėl
     Komisija siūlo, kad AETR ekspertų grupėje būtų suderinta ES pozicija dėl AETR pataisų.
     a. 22bis straipsnio pakeitimas
     Pakeitus 22bis straipsnį Ženevoje būtų įsteigtas JT EEK koordinuojamas administracinis
     komitetas. Todėl ES nepriklausančios AETR partnerės galėtų daryti įtaką tachografų
     derinimui su technikos pažanga, dalyvaudamos administracinio komiteto darbe. Šis naujai
     sukurtas AETR komitetas savo sprendimus priimtų paprasta arba kvalifikuota balsų dauguma.

LT                                                   4                                                    LT
 ---pagebreak---      Pasirinkus šį scenarijų būtų sunku užtikrinti, kad administracinio komiteto Ženevoje
     patvirtintos specifikacijos derėtų su Komisijos specifikacijomis, kurias ji priimtų gavusi pagal
     Reglamentą (EEB) Nr. 3821/85 įsteigto Derinimo su technikos pažanga komiteto nuomonę.
     Toks galimas nenuoseklumas pažeistų pagal Reglamentą (EEB) Nr. 3821/85 įsteigto komiteto
     įgaliojimus, be to, valstybėse narėse ir Europos Sąjungoje reikėtų labiau koordinuoti JT EEK
     organuose pristatomas pozicijas, nes Komisija negalėtų oficialiai išreikšti savo pozicijos. Jei
     ES taptų AETR susitarimo susitariančiąja šalimi, suderintą ES poziciją išreikštų Europos
     Komisija.
     Be to, keičiant 22bis straipsnį reikėtų nustatyti griežtas sąlygas dėl balsavimo naujai
     įsteigtame AETR komitete tvarkos. Priešingu atveju gali atsitikti taip, kad nepaisant galimo
     ES vidaus koordinavimo šio komiteto posėdyje gali dalyvauti nepakankamai valstybių narių,
     kad būtų pasipriešinta netinkamoms ES nepriklausančių šalių partnerių siūlomoms pataisoms.
     Pavyzdžiui, pirmajame ekspertų grupės posėdyje Rusijos Federacija pateikė pasiūlymą, kad
     sprendimai būtų priimami paprasta dalyvaujančių ir balsuojančių narių balsų dauguma, o
     kvorumui surinkti reikėtų pusės susitariančiųjų šalių balsų (šiuo metu prie AETR yra
     prisijungusi 51 šalis). Praktiškai tai reikštų, kad sprendimai galėtų būti priimami dalyvaujant
     ne mažiau kaip 26 susitariančiosioms šalims, o jiems priimti reikėtų bent 14 balsų. Tačiau
     AETR klausimams skirtuose susitikimuose dabar paprastai dalyvauja tik 6–7 ES valstybės
     narės. O didelės ES nepriklausančios šalys (Rusija, Turkija, Ukraina) visuomet dalyvauja ir
     jau yra parodžiusios, kad puikiai geba prireikus pasitelkti kitas susitariančiąsias šalis iš NVS
     ar Centrinės Azijos šalis (pvz., Baltarusiją, Kazachstaną).
     b. 14 straipsnio pakeitimas siekiant sudaryti sąlygas ES prisijungti prie AETR
     susitarimo
     Atsižvelgiant į tai, kas išdėstyta, reikėtų numatyti, kad ES prisijungtų prie AETR susitarimo.
     Jeigu ES prisijungtų prie AETR susitarimo, tai ir toliau galėtų daryti svarią įtaką tvirtinant
     tachografų specifikacijas. Taip būtų užtikrintas darnus ES teisės aktų ir AETR plėtojimas, nes
     Ženevoje priimtos taisyklės, paskelbtos Oficialiajame leidinyje, būtų tiesiogiai taikomos pagal
     ES vidaus teisinę tvarką. Tai padėtų valstybėms narėms išvengti teisinio neapibrėžtumo, t. y.
     nuspręsti, kurios tachografų taisyklės turi viršenybę – AETR ar Europos Sąjungos.
     Dėl šio pakeitimo reikėtų iš dalies pakeisti AETR susitarimo 14 straipsnį ir numatyti, kad
     regioninės integracijos organizacijos taip pat galėtų prisijungti prie AETR. Pats prisijungimas
     vyktų antruoju etapu; dėl jo būtų priimtas Komisijos pasiūlymu grindžiamas Tarybos
     sprendimas.
     Reikėtų priminti, kad, taikant AETR susitarimą, vežimo operacijos tarp ES valstybių narių
     laikomos nacionalinėmis vežimo operacijomis (AETR susitarimas taikomas tik tarptautinėms
     vežimo operacijoms). Tokios pozicijos ES ir jos valstybės narės laikėsi visuomet.
     Prisijungdamos prie AETR aštuntajame dešimtmetyje Bendrijas sudarančios valstybės narės
     tuomet padarė išlygą, kurioje šis principas įtvirtintas. Šis principas tebetaikomas, nors kai
     kurios ES valstybės narės prisijungė prie AETR susitarimo prieš įstodamos į ES, todėl joms
     minėta išlyga nebuvo taikoma. Taigi, prisijungdama prie AETR susitarimo ES turėtų
     deponuoti panašią išlygą, kuri leistų Europos Sąjungai toliau tobulinti savo skaitmeninius
     tachografus, naudotinus vežimui ES viduje.
     Todėl administracinio komiteto balsavimo taisyklės turėtų būti parengtos taip, kad Europos
     Sąjungai būtų garantuotas įtakingas vaidmuo. Pavyzdžiui, reikėtų numatyti, kad sprendimai
     būtų priimami dviejų trečdalių susitikime dalyvaujančių ir balsuojančių susitariančiųjų šalių

LT                                                  5                                                   LT
 ---pagebreak---      kvalifikuota balsų dauguma (esamomis sąlygomis ES atiduotų 27 susitariančiųjų šalių balsus
     (proporcingai atstovaujamų narių skaičiui), o iš viso susitikime galėtų dalyvauti 51
     susitariančioji šalis). Kvorumui reikėtų pusės susitariančiųjų šalių balsų. ES derintų savo
     poziciją remdamasi Komisijos pasiūlymu – būtų taikoma SESV 218 straipsnio 9 dalyje
     nustatyta tvarka, pagal kurią Taryba Sąjungos vardu gali priimti poziciją susitarimu įsteigtame
     organe.
     Reikėtų pažymėti, kad tokia galimybė atspindi nusistovėjusią tarptautinių techninių susitarimų
     praktiką. Pavyzdžiui, numatyta tvarka būtų visiškai tokia pati kaip pataisytame 1958 m.
     susitarime dėl transporto priemonių tipo patvirtinimo6.

     Numatomas Sąjungos prisijungimas atitiktų Teisingumo Teismo AETR susitarimo
     jurisprudenciją. Savo 1971 m. precedentiniame sprendime7 Teismas konstatavo, kad į
     trečiąsias šalis važinėjančių kelių transporto priemonių ekipažų darbas yra išimtinė Bendrijos
     kompetencija, ir nustatė vidaus ir išorės kompetencijos panašumo principą 8. Pagal SESV 3
     straipsnio 2 dalį ES turi išimtinę išorės kompetenciją spręsti AETR susitarimo taikymo sričiai
     priskirtus klausimus, nes AETR daro poveikį Europos Sąjungos seniai priimtoms bendroms
     taisyklėms, kaip pažymima su AETR susijusioje Europos Teisingumo Teismo praktikoje.
     Papildomas argumentas: Reglamento (EB) Nr. 561/2006 10 konstatuojamojoje dalyje
     nustatyta, kad, kadangi šio reglamento taikymo sritis apima AETR, Europos Sąjunga turi teisę
     derėtis dėl susitarimo ir jį sudaryti 9.

     Be to, 1977 m. gruodžio 12 d. Tarybos reglamento (EEB) Nr. 2829/77 dėl Europos šalių
     susitarimo dėl kelių transporto priemonių ekipažų, važinėjančių tarptautiniais maršrutais,
     darbo (AETR) įsiteisėjimo10 3 straipsnyje nustatyta, kad „Susitarimus, kuriuos reikia pasiekti
     su trečiosiomis šalimis pagal AETR 2 straipsnio 2 dalį, sudaro Bendrija. AETR 3 straipsnio 2
     dalyje numatytas priemones priima Taryba, remdamasi Komisijos pasiūlymu.“
     c. Naujasis 10bis straipsnis. Vairuotojų kortelių nacionalinių registrų sujungimas
     Laikantis Reglamento (EEB) Nr. 3821/85 IB priede nustatyto 268a reikalavimo, kuris buvo
     įtrauktas į šį reglamentą Komisijos reglamentu (ES) Nr. 1266/2009, valstybės narės privalo
     elektroniniu būdu keistis duomenimis ir taip užtikrinti, kad jų išduodama tachografo
     vairuotojo kortelė būtų vienintelė. Pagal 22bis straipsnį šis įpareigojimas taikomas ir ES
     nepriklausančioms AETR susitarimo susitariančiosioms šalims.

     6
            Susitarimas dėl suvienodintų techninių nuostatų priėmimo ratinėms transporto priemonėms, įrangai ir
            dalims, kurios gali būti įrengiamos ir (arba) naudojamos ratinėse transporto priemonėse, ir pagal tas
            normas suteiktų patvirtinimų abipusio pripažinimo sąlygų, 2 peržiūra, įskaitant pakeitimus, kurie
            įsigaliojo 1995 m. spalio 16 d., OL L 346, 1997 12 17, p. 81 –94.
     7
            Teisingumo Teismo sprendimas, AETR, byla 22/70 (1971 m. kovo 31 d.).
     8
            Visų pirma Teismas pareiškė, kad „tiek, kiek Bendrijos taisyklės yra skelbiamos tam, kad būtų pasiekti
            Sutartyje nustatyti tikslai, valstybės narės negali ne per Bendrijos institucijas prisiimti pareigų, kurios
            gali paveikti tas taisykles arba pakeisti jų taikymo sritį.“ Be to „šie Bendrijos įgaliojimai neapima
            galimybės, kad valstybės narės tuo pačiu metu naudotųsi savo įgaliojimais, nes visi veiksmai, kurių
            imtasi ne per Bendrijos institucijas, būtų nesuderinami su bendrosios rinkos vienove ir vienodu
            Bendrijos teisės taikymu.“
     9
            Reglamento (EEB) Nr. 3820/85 3 straipsnyje aiškiai nustatoma Ši ES kompetencijos sritis: „Bendrija
            pradeda derybas su trečiosiomis šalimis, kurių gali reikėti siekiant įgyvendinti šio reglamento
            nuostatas.“ Taip pat žr. Reglamento (EEB) Nr. 543/69 3 straipsnį.
     10
            OL L 34, 1977 12 24, p. 11.

LT                                                          6                                                             LT
 ---pagebreak---      Kad palengvintų šio reikalavimo laikymąsi ES lygiu, Komisija sukūrė ir sėkmingai įdiegė
     TACHOnet sistemą (vairuotojo kortelių nacionalinių registrų sujungimo informacinių
     technologijų programą), kurią taikant visoje Europoje galima patikrinti, ar tokios kortelės yra
     vienintelės, ir taip išvengti sukčiavimo. TACHOnet sistemos teisinis pagrindas šiuo metu yra
     Komisijos rekomendacija11, kurią pakeis speciali nuostata, įtraukta į Reglamento (EEB)
     Nr. 3821/85 pakeitimą (jį šiuo metu svarsto Europos Parlamentas ir Taryba).
     Siūlomomis AETR pataisomis į AETR susitarimo tekstą turėtų būti įtrauktas naujas straipsnis
     (10bis straipsnis). 268a reikalavime įtvirtintas įpareigojimas šiame straipsnyje būtų išdėstytas
     aiškiau ir būtų nustatyta privaloma elektroninio keitimosi duomenimis apie vairuotojų
     korteles tarp susitariančiųjų šalių tvarka. Tai padėtų ilgainiui visuotinai išplėsti ir padaryti
     perspektyvesnę praktiką, kurią jau taiko kelios ES nepriklausančios susitariančiosios šalys,
     nusprendusios savanoriškai prisijungti prie TACHOnet sistemos pagal dvišalius susitarimus
     su atskiromis valstybėmis narėmis.
     Pagal Direktyvą 95/46/EB12 duomenis perduoti galima tik trečiosioms šalims, kurios užtikrina
     tinkamą asmens duomenų apsaugos lygį. Todėl į naująjį 10bis straipsnį siūloma įtraukti
     įpareigojimą susitariančiosioms šalims užtikrinti tinkamo lygio asmens duomenų apsaugą.
     Direktyvos 25 straipsnio 2 dalyje nustatyta, kad apsaugos, kurią suteikia trečioji šalis, lygio
     adekvatumas įvertinamas atsižvelgiant į duomenų perdavimo operacijos aplinkybes, įskaitant
     duomenų pobūdį ir siūlomos tvarkymo operacijos tikslą. Šiuo atžvilgiu reikia pažymėti, kad
     duomenų, susijusių su tachografo kortelėmis, slaptumo lygis yra gana žemas. Nacionaliniuose
     registruose (kurie Europos Sąjungoje yra sujungti per TACHOnet sistemą) saugomos
     informacijos kiekis nedidelis, o pati informacija yra bendro pobūdžio (vairuotojo vardas,
     pavardė, gimimo data ir, jei žinoma, gimimo vieta; vairuotojo pažymėjimo numeris ir
     vairuotojo pažymėjimą išdavusi šalis; vairuotojo kortelės statusas ir vairuotojo kortelės
     numeris). Bet kuriuo atveju su visa šia informacija per patikrinimus keliuose gali susipažinti
     ES nepriklausančios šalies kontrolės pareigūnas. Su minėta informacija susipažinti galės tik
     korteles išduodančios institucijos ir kontrolės pareigūnai, paskirti tikrinti, ar laikomasi
     taisyklių dėl profesionalių vairuotojų vairavimo trukmės ir poilsio laikotarpių. Be to,
     vienintelis elektroninio informacijos perdavimo tikslas yra užtikrinti, kad AETR
     susitariančiųjų šalių nacionaliniuose registruose nebūtų informacijos apie kelias galiojančias
     vairuotojo korteles, išduotas tam pačiam vairuotojui.
     Tokiomis aplinkybėmis galima pagrįstai manyti, kad visos arba dauguma ES nepriklausančių
     AETR susitariančiųjų šalių gali užtikrinti tinkamą asmens duomenų, susijusių su tachografo
     kortelėmis, apsaugos lygį. Bet kuriuo atveju pagal direktyvos 25 straipsnio 4 dalį, jeigu
     nustatoma, kad kuri nors trečioji šalis neužtikrina tokio tinkamo apsaugos lygio, valstybėms
     narėms turėtų būti leista imtis būtinų priemonių, kad duomenys nebebūtų perduodami tai
     šaliai.
     Be to, reikėtų pažymėti, kad TACHOnet sistemos veikimas grindžiamas ES vidaus IT
     komunikacine sistema (sTESTA), kuriai nustatyti eksporto ir įgyvendinimo apribojimai,
     taikomi tam tikrose ES nepriklausančiose valstybėse. Prie TACHOnet tiesiogiai per sTESTA
     gali prisijungti tik tos ES nepriklausančios AETR šalys, kurios yra kandidatės tapti ES

     11
            2010 m. sausio 13 d. Komisijos rekomendacija dėl valstybių narių saugaus keitimosi elektroniniais
            duomenimis siekiant patikrinti išduodamų vairuotojų kortelių autentiškumą, OL L 9/10, 2010 1 14.
     12
            1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant
            asmens duomenis ir dėl laisvo tokių duomenų judėjimo.

LT                                                      7                                                        LT
 ---pagebreak---      narėmis. Iš likusių šalių kai kurios galėtų sudaryti su atskiromis valstybėmis narėmis pirmiau
     minėtus dvišalius susitarimus ir taip gauti galimybę netiesiogiai jungtis prie TACHOnet
     sistemos. Tačiau naudotis tokia galimybe suinteresuotosioms šalims yra sudėtinga. Ji nėra
     optimali, nes didinamas prisijungimo taškų skaičius, be to, tokia galimybe negali pasinaudoti
     visos susitariančiosios šalys.
     Todėl, atsižvelgiant į dabartinių TACHOnet ir sTESTA sistemų saugumo apribojimus, reikėtų
     sukurti alternatyvią IT sistemą, kad ES nepriklausančios susitariančiosios šalys turėtų
     alternatyvią elektroninio keitimosi informacija su valstybėmis narėmis (ir šalimis
     kandidatėmis tapti ES narėmis) priemonę. Komisija rengiasi pradėti tyrimą, kurio tikslas –
     nustatyti esamas technines galimybes, pvz., naudojant saugų interneto ryšį. Šio tyrimo
     rezultatai turėtų būti gauti 2013 m. pabaigoje.

     3. AETR SUSITARIMO PERSVARSTYMO PROCEDŪRA

     AETR susitarimo 20 ir 21 straipsniuose nustatytas susitarimo persvarstymo mechanizmas. 21
     straipsnis itin svarbus Europos Sąjungai, nes jame numatyta galimybė taikyti „tyliąją“
     persvarstymo procedūrą, pagal kurią siūlomų pataisų neturi ratifikuoti susitariančiosios šalys.
     Kadangi šioje procedūroje nenumatyta oficiali derybų procedūra, atrodo, kad būtų tikslinga
     taikyti Tarybos sprendimą, kuriuo nustatoma bendra pozicija.
     Remiantis pagal SESV 218 straipsnio 9 dalį priimta ES pozicija, valstybės narės, bendrai
     veikdamos Sąjungos interesų labui, inicijuoja AETR susitarimo persvarstymą ir laikosi
     Europos Sąjungos sutarties 4 straipsnio 3 dalyje nustatyto lojalaus bendradarbiavimo
     įpareigojimo.

     Atsižvelgiant tai, kad AETR susitarimo pakeitimui reikalingoms procedūroms užbaigti reikia
     laiko, tikslinga atrasti laikiną būdą, kaip konsultuotis su AETR šalimis dėl ES lygmens
     sprendimų, susijusių su tachografų pakeitimais. Atsižvelgdama į tai, Komisija jau
     rekomendavo savo pasiūlyme dėl Reglamento (EEB) Nr. 3821/85 pakeitimo sukurti
     Tachografų forumą, kuriame dalyvautų ekspertai iš ES valstybių narių ir ES nepriklausančių
     susitariančiųjų šalių. Komisija ketina konsultuotis su šiuo forumu prieš priimdama
     sprendimus dėl IB priedo techninio pobūdžio atnaujinimų.

LT                                                 8                                                   LT
 ---pagebreak---                                                               2012/0284 (NLE)

                                                 Pasiūlymas

                                       TARYBOS SPRENDIMAS

      dėl pozicijos, kurios Europos Sąjungos vardu turi būti laikomasi Ekspertų grupėje dėl
        Jungtinių Tautų Europos ekonomikos komisijos Europos šalių susitarimo dėl kelių
      transporto priemonių ekipažų, važinėjančių tarptautiniais maršrutais, darbo (AETR)

                                          (Tekstas svarbus EEE)

     EUROPOS SĄJUNGOS TARYBA,

     atsižvelgdama į Sutartį dėl Europos Sąjungos veikimo, ypač į jos 90 straipsnį kartu su 218
     straipsnio 9 dalimi,

     atsižvelgdama į Europos Komisijos pasiūlymą,

     pranešusi Europos Parlamentui,

     kadangi:

     (1)    kaip nurodė Teisingumo Teismas13, kelių transporto priemonių ekipažų darbas
            priskirtas Europos Sąjungos išimtinei išorės kompetencijai. Šia kompetencija
            naudojamasi ES viduje, ypač pagal priimtą 1969 m. kovo 25 d. Tarybos reglamentą
            (EEB) Nr. 543/69 dėl tam tikrų su kelių transportu susijusių socialinių teisės aktų
            suderinimo14, 1985 m. gruodžio 20 d. Tarybos reglamentą (EEB) Nr. 3820/85 dėl tam
            tikrų su kelių transportu susijusių socialinių teisės aktų suderinimo15, 1985 m.
            gruodžio 20 d. Tarybos reglamentą (EEB) Nr. 3821/85 dėl kelių transporto priemonėse
            naudojamų tachografų16 ir pagal neseniai priimtą Europos Parlamento ir Tarybos
            reglamentą (EB) Nr. 561/2006/EB17. Kadangi Reglamento Nr. 561/2006 taikymo sritis
            apima AETR susitarimo dalyką, Sąjunga turi teisę derėtis dėl susitarimo ir jį sudaryti.
            Į trečiąsias šalis važinėjančių kelių transporto priemonių ekipažų darbą
            reglamentuojančios taisyklės (įskaitant taisykles dėl tachografų, kurie naudojami
            siekiant užtikrinti atitiktį minėtoms taisyklėms) – tai ir ES reglamentų, ir AETR
            susitarimo reglamentuojama sritis. Šias taisykles būtina suderinti;

     (2)    ypatingos aplinkybės, kuriomis buvo deramasi dėl AETR susitarimo, išimties tvarka
            pateisina procedūrą, pagal kurią Sąjungos valstybės narės, suderinusios savo

     13
            Teisingumo Teismo sprendimas, 1971 m. kovo 31 d., AETR, byla 22/70.
     14
            OL L 77, 1969 3 29, p. 49.
     15
            OL L 370, 1985 12 31, p. 1.
     16
            OL L 370, 1985 12 31, p. 8.
     17
            OL L 102, 2006 4 11, p. 1.

LT                                                    9                                               LT
 ---pagebreak---            veiksmus, atskirai pateikė ratifikavimo ar prisijungimo raštus, tačiau veikė Sąjungos
           vardu ir paisė jos interesų;

     (3)   kitas Ekspertų grupės posėdis įvyks 2012 m. gruodžio 3 d. Per tą posėdį Ekspertų
           grupė greičiausiai nagrinės pasiūlymus, kuriais siekiama padaryti AETR susitarimo
           pataisų. Todėl atsiras teisinių padarinių, nurodytų SESV 218 straipsnio 9 dalyje;

     (4)   ES valstybės narės, kaip AETR susitarimo susitariančiosios šalys, laikydamosi
           1977 m. gruodžio 12 d. Tarybos reglamento (EEB) Nr. 2829/77 dėl Europos šalių
           susitarimo dėl kelių transporto priemonių ekipažų, važinėjančių tarptautiniais
           maršrutais, darbo (AETR) įsiteisėjimo18 ir Europos Sąjungos sutarties 4 straipsnio 3
           dalyje įtvirtintos lojalaus bendradarbiavimo pareigos, įpareigotos bendradarbiauti, kad
           būtų pradėtas taikyti AETR susitarimo 21 straipsnyje nustatytas to susitarimo pataisų
           mechanizmas;

     (5)   siekiant visos Europos mastu suderinti kelių transporto priemonėse naudojamos
           įrašymo įrangos (tachografų) taisykles, būtina taikyti ypatingą sprendimų priėmimo
           procesą, kurį vykdant būtų atsižvelgiama į Europos Sąjungos prerogatyvas ir trečiųjų
           šalių, kurios yra AETR susitarimo susitariančiosios šalys, interesus;

     (6)   AETR susitarimo 22bis straipsnyje dabar numatyta, kad Tarybos reglamento (EEB)
           Nr. 3821/85 pakeitimus, susijusius su skaitmeniniu tachografu, savaime perima visos
           AETR susitariančiosios šalys nerengiant jokių oficialių konsultacijų iki pakeitimų
           priėmimo Europos Sąjungoje. Kaip nurodyta Komisijos komunikate „Skaitmeninis
           tachografas – būsimos veiklos gairės“19, dabartinis mechanizmas kliudo tinkamai ir
           darniai įgyvendinti į persvarstyto Tarybos reglamento (EEB) Nr. 3821/85 pasiūlymą
           įtrauktas priemones ir diegti skaitmeninį tachografą ES nepriklausančiose
           susitariančiosiose šalyse. Todėl Europos Sąjungai svarbu patobulinti sprendimų dėl
           skaitmeninių tachografų ir AETR priėmimo procesą ir atitinkamai iš dalies pakeisti
           22bis straipsnį, įsteigiant Jungtinių Tautų Europos ekonomikos komisijos (JT EEK)
           Administracinį komitetą, kuris nustatytų technines tachografo specifikacijas visai
           AETR susitarimo taikymo erdvei;

     (7)   AETR susitarimo ir numatomo sprendimų priėmimo naujame komitete, įsteigtame
           pagal 22bis straipsnį, proceso specifika, taip pat tai, kad kelių transporto priemonių
           ekipažų darbas priskirtas išimtinei Europos Sąjungos kompetencijai, pateisina Europos
           Sąjungos prisijungimą prie AETR susitarimo; toks prisijungimas taip pat atitiktų
           Teismo nutarimą dėl AETR susitarimo byloje 22/70, be to, užtikrintų veiksmingą
           atstovavimą ES interesams JT EEK procedūrose. Po Sąjungos prisijungimo Komisija
           ES vardu reikš pagal SESV 218 straipsnio 9 dalį Tarybos priimtą Sąjungos poziciją,
           Administraciniame komitete naudodamasi visų valstybių narių balso teisėmis;

     (8)   šiuo metu AETR susitarimo 14 straipsnyje nenumatyta galimybė, kad prie Susitarimo
           galėtų prisijungti kiti subjektai nei JT EEK valstybės narės ir valstybės, kurios
           priimtos į JT EEK su patariamojo balso teise. Dėl šios priežasties, siekiant sudaryti
           Europos Sąjungos prisijungimo prie AETR susitarimo sąlygas, 14 straipsnis turėtų būti

     18
           OL L 334, 1977 12 24, p. 11.
     19
           COM(2011) 454 galutinis.

LT                                               10                                                  LT
 ---pagebreak---             iš dalies pakeistas ir jame turėtų būti numatyta, kad Europos regioninės integracijos
            organizacijos galėtų prisijungti prie AETR susitarimo;

     (9)    siekiant veiksmingai įgyvendinti Reglamento Nr. 3821/85 IB priede nustatytą 268a
            reikalavimą užtikrinti veiksmingesnį vairuotojo kortelių tikrinimą bei kontrolę AETR
            susitarimo taikymo erdvėje ir palengvinti kontrolės pareigūnų darbą, reikėtų sukurti
            nacionalinius elektroninius registrus ir numatyti šių registrų sujungimą. Sujungimo
            nuostatos turėtų būti parengtos atsižvelgiant į susitariančiųjų šalių vidaus saugumo
            reikalavimus ir užtikrinant tinkamą perduodamų asmens duomenų apsaugos lygį,
            laikantis aukščiausių tarptautinių standartų,

     PRIĖMĖ ŠĮ SPRENDIMĄ:

                                              1 straipsnis

     (1) Ekspertų grupėje Sąjungos pozicija dėl Europos šalių susitarimo dėl kelių transporto
     priemonių ekipažų, važinėjančių tarptautiniais maršrutais, darbo atitinka šio sprendimo priedą
     ir yra reiškiama valstybių narių, kurios yra AETR narės, bendrai veikiančių Sąjungos interesų
     labui.

     Valstybės narės perduoda šias siūlomas pataisas Jungtinių Tautų Generaliniam Sekretoriui
     AETR susitarimo 21 straipsnio 1 dalyje nustatyta tvarka.

     (2) Formaliems ir nedideliems šios pozicijos pakeitimams galima pritarti nereikalaujant keisti
     pozicijos.

                                              2 straipsnis

     Šis sprendimas skirtas valstybėms narėms.

     Šis sprendimas įsigalioja [...].

     Priimta Briuselyje

                                                 Tarybos vardu
                                                 Pirmininkas

LT                                                11                                                  LT
 ---pagebreak---                                                I PRIEDAS

     Nauja 22bis straipsnio redakcija (1B priedėlio keitimo tvarka)

     22bis straipsnis pakeičiamas šiuo straipsniu:

     1. Įsteigiamas Administracinis komitetas, kuris atsako už sprendimus dėl šio Susitarimo 1B
         priedėlio pataisų. Administracinis komitetas sudarytas iš visų Susitarimo Susitariančiųjų
         Šalių.
     2. Administracinio komiteto pagrindinė buveinė yra Ženevoje. Jo posėdžiai paprastai vyksta
         Ženevoje. Komitetas gali nuspręsti rengti posėdžius kitose vietose.
     3. Jungtinių Tautų Europos ekonomikos komisijos Vykdomasis Sekretorius teikia Komitetui
         reikiamas sekretoriato paslaugas.
     4. Kas dvejus metus Komitetas renka pirmininką ir du pirmininko pavaduotojus.
     5. Kartą per metus ir bet kada prireikus Jungtinių Tautų Generalinis Sekretorius sušaukia
         Jungtinių Tautų Europos ekonomikos komisijos kuruojamą Administracinį komitetą.
     6. Bet kuri Susitariančioji Šalis gali siūlyti šio Susitarimo 1B priedėlio pataisas. Bet kokia
         siūloma pataisa raštu pateikiama Europos ekonomikos komisijos sekretoriatui likus 3
         mėnesiams iki Administracinio komiteto posėdžio, kuriame siūloma tą pataisą priimti,
         pradžios. Bet kurios siūlomos pataisos tekstas trimis Europos ekonomikos komisijos
         kalbomis pateikiamas visoms Susitariančiosioms Šalims bent prieš mėnesį iki
         Administracinio komiteto posėdžio, kuriame siūloma tą pataisą priimti, pradžios.
     7. Kad Administracinis komitetas galėtų priimti sprendimus, reikalingas kvorumas – ne
         mažiau kaip pusės Susitariančiųjų Šalių balsai, plius vienos Susitariančiosios Šalies
         balsas. Nustatant kvorumą, regioninės integracijos organizacijos, kurios yra šio Susitarimo
         Susitariančiosios Šalys, turi tiek balsų, kiek jų turi tų regioninės integracijos organizacijų
         valstybės narės, tačiau nereikalaujama, kad tos valstybės narės dalyvautų balsuojant.
     8. Administracinis komitetas priima sprendimus dalyvaujančių ir balsuojančių
         Susitariančiųjų Šalių balsų dauguma.
     9. Priimant sprendimus kiekviena Susitariančioji Šalis turi vieną balsą. Regioninės
         integracijos organizacijos, kuri yra Susitarimo Susitariančioji Šalis, atstovas balsuodamas
         atiduoda organizacijos valstybių narių balsus, tačiau nereikalaujama, kad tos valstybės
         narės dalyvautų balsuojant.
     10. Jei dėl siūlomos šio Susitarimo 1B priedėlio pataisos prireikia iš dalies pakeisti kitus
         Susitarimo straipsnius ar priedus, priedėlio pataisos negali įsigalioti anksčiau nei pataisos,
         susijusios su kitomis Susitarimo dalimis. Tokiu atveju, jei 1B priedėlio pataisos
         pateikiamos tuo pat metu kaip ir kitų Susitarimo dalių pakeitimai, jų įsigaliojimo diena
         nustatoma pagal dieną, nustatytą taikant procedūras, bendrai apibūdintas 21 straipsnyje,
         atsižvelgiant į 1B priedėlio pataisoje nurodytą dieną, jei tai šio straipsnio 7 dalyje
         numatytas atvejis.

LT                                                   12                                                   LT
 ---pagebreak---                                               II PRIEDAS

     Galima 14 straipsnio redakcija (Regioninės integracijos organizacijų prisijungimas prie
     AETR susitarimo)

     14 straipsnis taisomas taip:

     įterpiama 1a dalis:

     „Šį Susitarimą taip pat gali pasirašyti regioninės integracijos organizacijos. Šiame Susitarime
     regioninės ekonominės integracijos organizacija – bet kuri tam tikro regiono suverenių
     valstybių įkurta organizacija, kurios kompetencijai priklauso tam tikri šiuo Susitarimu
     reglamentuojami klausimai ir kuri tinkamai įgaliota šį Susitarimą pasirašyti, ratifikuoti,
     priimti ar prie jo prisijungti.“

     5 dalis taisoma taip:

     5. Kiekvienoje valstybėje arba regioninės integracijos organizacijoje, kuri ratifikuoja šį
     Susitarimą ar prisijungia prie jo po to, kai aštuntasis ratifikavimo ar prisijungimo dokumentas,
     minimas šio straipsnio 4 dalyje, yra perduodamas saugoti, šis Susitarimas įsigalioja praėjus
     šimtui aštuoniasdešimčiai dienų po to, kai ši valstybė arba regioninės integracijos
     organizacija įteikia saugoti ratifikavimo ar prisijungimo dokumentą.

LT                                                 13                                                   LT
 ---pagebreak---                                               III PRIEDAS

     Galima naujo 10a straipsnio redakcija

     1. Siekiant užtikrinti, kad vairuotojai neturėtų anksčiau įgytos galiojančios vairuotojo kortelės,
     kaip apibrėžta Susitarimo 1B priede, Susitariančiosios Šalys naudoja nacionalinius
     elektroninius registrus, kuriuose toliau nurodyta informacija apie vairuotojų korteles saugoma
     bent tiek laiko, kiek galioja tos vairuotojų kortelės:

     - vairuotojo pavardė ir vardas;

     - gimimo data ir, jei žinoma, vairuotojo gimimo vieta;

     - vairuotojo pažymėjimo numeris ir vairuotojo pažymėjimą išdavusi šalis (jei taikoma);

     - vairuotojo kortelės statusas;

     - vairuotojo kortelės numeris.

     2. Susitariančiosios Šalys imasi visų būtinų priemonių, kad elektroniniai registrai būtų
     tarpusavyje sujungti ir kad visoje jų teritorijoje tais registrais galėtų naudotis kortelę
     išduodančios institucijos ir kontrolės pareigūnai, paskirti tikrinti, ar laikomasi taisyklių dėl
     profesionalių vairuotojų vairavimo trukmės ir poilsio laikotarpių.

     3. Išduodamos, keisdamos ir, jei būtina, atnaujindamos vairuotojo kortelę, Susitariančiosios
     Šalys, elektroniniu būdu keisdamosi duomenimis, tikrina, ar vairuotojas neturi kitos
     galiojančios vairuotojo kortelės. Susitariančiosios šalys užtikrina tinkamą perduodamų
     asmens duomenų apsaugos lygį, laikydamosi aukščiausių tarptautinių standartų. Tai reiškia,
     kad perduodami tik tie duomenys, kurių reikia norint atlikti šią patikrą, ir kad tie duomenys
     nenaudojami jokiais kitais tikslais be išankstinio asmens duomenis teikiančios
     Susitariančiosios Šalies leidimo.

LT                                                  14                                                    LT